Dipuo Peters

**Elizabeth Dipuo Peters** ( o o tshotsweng ka Motsheganong a le lesome le boraro ngwaga wa 1960 kwa Kimberley, Kapa bokone) ke mopolotiki wa Aforika Borwa o e leng mothusa tona wa tlhabololo dikgwebo tse dipotlana wa Aforika Borwa go tswa ka Mopitlo a le malatis a supa ngwaga wa 2023. Pele e ne e le tona wa dipalamo go tswa ka Phukwi a le lesome ngwaga wa 2013 go tsena Mopitlo a le amsome mararo ngwaga wa 2017, mo pusong ya ga Zuma, le tona wa pele wa kgothetso go tswa ka 2009 go tsena 2013 a berekile e le motlhatlhami wa ga Manne Dipico e le moeteledipele wa bobedi wa kgaolo ya Kapa bokone, go tswa ka Moranang a le masome mabedi le bobedi ngwaga wa 2004 go tsena Motsheganong a le lesome ngwaga wa 2009. Ke leloko la African National Congress (ANC), o bereka mo lekgotleng la komiti ya bomme ba ANC. Dipuo Peters o ne a ithola marapo mo go nneng leloko la palamente a emetse African National Congress ka Moranang 2017.

## Thuto
Peters o tsene sekolo kwa Tidimalo Junior Secondary le Tshireleco Senior Secondary kwa Kimberley. Morago ga go aloga, o ne a ikwadisetsa Bachelor of Arts Degree ya bo mmaboipelego kwa University of the North (ka 1987). O ne a ithutela setlankana sa tlhabololo le melao ya lefatshe kwa University of the Western Cape (ka 1996); le setlankana sa boeteledipele kwa University of Cape Town ka 2002; le setlankana sa go okamela melao kwa Havana, Cuba ka 2002.

## Pereko mo go tsa sepolotiki
Dipuo Peters o ne a nna leloko la baithuti ba ba ba botlana ba ba Keresete, kwa go lwela ditshwanelo ga gagwe mo sepolotiking go neng ga simologa teng. O tsere karolo mo ditlhamong tsa banana mo kerekeng le mo setshabeng. E ne e le mothusa modulasetilo wa lekgotla la basadi kwa AZASO e morago e neng ya nna SASCO kwa University of the North. Kwa Kimberley, e ne e e le leloko la bokopano jwa banana jwa Galeshewe, e e berekang le United Democratic Front (UDF). O berekile e le morulaganyi wa kgaolo a ithaopile mo lekgotleng la babereki ba mo gae kwa Aforika Borwa,a  thapa, a rulaganya, a ruta, ebile a gakolola babereki ba mo gae kwa Kapa Bokone ka 1987.

Go tswa ka 1987 go tsena 1990, Peters e ne e le moeteledipele wa lephata la bomme kwa bokopanong jwa banan jwa Aforika Borwa. Ka 1990 o ne a nna leloko la lekgotla la banana la ANC e le mokwaledi wa dikgang tsa bomme, a nnile morulaganyi wa mme wa khansele ya banana go tswa ka 1987 go tsena 1990. Tona wa pele wa dipalamo Dipuo Peters o supile fa a ithotse marapo e le mopalamente wa ANC go itebaganya le botsogo le lolwapa lwa gagwe.

Maemo a mangwe a akaretsa:

* Leloko la komiti ya banana kwa Kapa Bokone go tswa ka 1990 go tsena 1991.
* O berekile e le mmaboipelego wa NCCR, ditiro tsa gagwe di akaretsa go bereka le makgotla  a mangwe mo boemong jwa komiti ya Kapa Bokone, go neela ba na le bogole, bagodi le bana ba ba senang batsadi dithuso tsa madi, le go dira mananeo a batho le ditlhopha tsa ba ba boelang gae go tswa ka 1992 go tsena 1994.
* O bereketse NCCR, lekgotla la batshabi ;a United Nations, le le neng le bereka go busetsa batshabi ba polotiki le go busetsa magolegwa a polotiki kwa gae morago ga go kganelwa ke makgotla a polotiki.
* Leloko la palamente, a lebagane le go kwadiso ya Kapa Bokone le boloko jwa ANC go tswa ka 1994 go tsena 1997.
* Leloko la palamente ya kgaolo la ANC kwa Kapa Bokone ka 1996
* Leloko la komiti ya magae, ditiro, selegae le botsogo 
* Motlhokomedi wa palamente ya Kapa Bokone wa ANC go tswa ka 1997 go tsena 1999
* Motshwara madi wa ANC kwa Kapa Bokone go tswa ka 1997 go tsena 2003
* Leloko la khansele ya botsogo go tswa ka 1999 go tsena 2004
* Mothusa modulasetilo wa ANC wa kgaolo go tswa ka Motsheganong go tsena Morule 2003
* Mothusa modulasetilo wa ANC kwa Kapa Bokone, le modulasetilo wa kgaolo ka 2004
* Leloko la komiti ya ANC ka 1998 go tsena 2007
* Modulasetilo wa kagolo wa ANC go tswa ka Morule 2003 go tsena Morule 2007

Ka Moranang a le malatsi a matlhano ngwaga wa 2017, malatsi a le mmalwa fela morago ga go rlwa marapo e le tona wa dipalamo, Dipuo Peters o ne a ithola marapo mo go nneng leloko la palamente ya Aforika Borwa, a supa fa a sa tsoga le gore ga a tlhomamise tse di diragetseng mo dingwageng tse pedi tse di fitileng.

## Dikganetsano le e-tolling kwa Gauteng
Dipuo Peters, le ba bangwe ba ba neng ba a ja porekjeke ya SANRAL ya e-tolling boswa, ba nnile ba ema nokeng ba go dirisa e-toll mo ditoropong go direla porejeke ya Gauteng Freeway madi. Le ntswa go ne go setse go na le tlhoko madi e ntsi mo banning ba Gauteng ka ntlha ya go ya godimo ga motlakase, kgaogo ya motlakase, lekgetho la lookwane le go oketsega ga lekgetho, tona o supile leano la gagwe la go supa fa go tlhoka go duela di toll e le tlolo molao wa AARTO.

## Metswedi